《答徐运生二首 其二》
清代·缪焕章

茫茫人海叹重来，庞统原非百里材。卌载朋侪馀我在，一时襟抱向君开。

追思往事低徊久，幸接清光笑语陪。难得相逢遽相别，关心又盼陇头梅。

作者简介：字仲英，道光丁酉顺天乡试举人。贵州候补道。缪荃孙父亲，生于嘉庆十七年，光绪十六年卒。喜吟咏，有吟樵诗草，但燬于庚申之难。原名步肯。